CELEX: 32005R0422
Language: sk
Date: 2005-03-14 00:00:00
Title: Nariadenie Komisie (ES) č. 422/2005 zo 14. marca 2005, ktorým sa mení a dopĺňa nariadenie (ES) č. 94/2002 ustanovujúce podrobné pravidlá pre uplatňovanie nariadenia Rady (ES) č. 2826/2000 o informačných a propagačných akciách pre poľnohospodárske výrobky na vnútornom trhu

15.3.2005   
            
            
               SK
            
            
               Úradný vestník Európskej únie
            
            
               L 68/5
            
         
      NARIADENIE KOMISIE (ES) č. 422/2005
   zo 14. marca 2005,
   ktorým sa mení a dopĺňa nariadenie (ES) č. 94/2002 ustanovujúce podrobné pravidlá pre uplatňovanie nariadenia Rady (ES) č. 2826/2000 o informačných a propagačných akciách pre poľnohospodárske výrobky na vnútornom trhu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2826/2000 z 19. decembra 2000 o informačných a propagačných činnostiach na poľnohospodárske výrobky na vnútornom trhu (1), najmä na jeho článok 12,
   keďže:
   
               (1)
            
            
               Článok 3 nariadenia (ES) č. 2826/2000 stanovuje kritériá, na základe ktorých sa vymedzujú oblasti a výrobky, pre ktoré sa môžu vykonať informačné a/alebo propagačné činnosti na vnútornom trhu. Zoznam týchto tematických oblastí a výrobkov je uvedený v prílohe I k nariadeniu Komisie (ES) č. 94/2002 (2).
            
         
               (2)
            
            
               Článok 4 nariadenia (ES) č. 2826/2000 stanovuje, aby Komisia každé dva roky vypracovala zoznam tematických oblastí a výrobkov uvedených v článku 3 tohto nariadenia.
            
         
               (3)
            
            
               Semenné oleje s pôvodom v Spoločenstve, najmä repkový olej, ako aj med a včelárske výrobky sú výrobkami, u ktorých by sa rovnováha na trhu mohla zlepšiť prostredníctvom informačných a/alebo bežných propagačných opatrení, najmä poskytnutím príslušných a aktuálnych informácií spotrebiteľovi o kvalite, nutričnej hodnote, chuti, uplatniteľných štandardoch a označení týchto výrobkov. Preto by tieto výrobky mali byť zahrnuté do prílohy I k nariadeniu (ES) č. 94/2002.
            
         
               (4)
            
            
               S cieľom podporiť spotrebu akostných výrobkov v oblasti výroby mäsa je vhodné vyrábať akostné mäsové výrobky v súlade s vnútroštátnymi systémami kontroly kvality a systémom kontroly kvality platnom v Spoločenstve vhodným pre propagačné opatrenia. Preto by tieto výrobky mali byť zahrnuté do prílohy I k nariadeniu (ES) č. 94/2002.
            
         
               (5)
            
            
               Z dôvodu jasnosti a zrozumiteľnosti je vhodné zahrnúť tieto tematické oblasti v prílohe I písm. a) a výrobky v prílohe I písm. b) nariadenia (ES) č. 94/2002 do jednotného zoznamu, ktorý pokryje ako tematické oblasti, tak aj výrobky, a zároveň zahrnúť pre každý výrobok a tematickú oblasť s nimi spojené opatrenia, ktoré sa nachádzajú v príslušných usmerneniach pre propagáciu na vnútornom trhu v prílohe III daného nariadenia.
            
         
               (6)
            
            
               Výrobky s chráneným označením pôvodu (CHOP), s chráneným zemepisným označením (CHZO) alebo zaručené tradičné špeciality (ZTŠ) v súlade s nariadením Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (3) alebo s nariadením Rady (EHS) č. 2082/92 zo 14. júla 1992 o osvedčeniach špecifického charakteru na poľnohospodárske výrobky a potraviny (4) a výrobky ekologickej výroby v súlade s nariadením Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (5), sú akostné výrobky, ktorých výroba a spotreba sa považujú v kontexte Spoločnej poľnohospodárskej politiky za prvoradé úlohy. Tieto výrobky by preto mali byť uvedené v prílohe I k nariadeniu (ES) č. 94/2000, čím sa zabezpečí, že sa na ne budú vzťahovať informačné a propagačné opatrenia ustanovené v rámci propagačného programu pre vnútorný trh.
            
         
               (7)
            
            
               Je nevyhnutné vypracovať nové usmernenia týkajúce sa najnovšie pridaných výrobkov s cieľom dosiahnuť očakávané výsledky propagačných opatrení a upraviť už existujúce usmernenia tak, aby sa zohľadnil vývoj situácie na trhu a Spoločnej poľnohospodárskej politiky, ako aj dostupné skúsenosti z hodnotenia najnovších propagačných a informačných opatrení.
            
         
               (8)
            
            
               Nariadenie (ES) č. 94/2002 by sa preto malo zodpovedajúcim spôsobom zmeniť a doplniť.
            
         
               (9)
            
            
               Po prijatí týchto opatrení je 31. január najbližším termínom podania žiadostí o podporu Spoločenstva pri propagačných programoch. Navrhujúce organizácie a členské štáty majú iba obmedzený čas na to, aby prispôsobili alebo pripravili návrhy zohľadňujúce pravidlá najnovšie zmeneného a doplneného nariadenia. Preto je nevyhnutné, aby toto nariadenie vstúpilo do účinnosti po 31. januári.
            
         
               (10)
            
            
               Opatrenia ustanovené v tomto nariadení sú v súlade so stanoviskom poskytnutým na stretnutí Spoločného riadiaceho výboru pre propagáciu poľnohospodárskych výrobkov,
            
         PRIJALA TOTO NARIADENIE:
   Článok 1
   Nariadenie (ES) č. 94/2002 sa mení a dopĺňa takto:
   
               1.
            
            
               Príloha I sa nahrádza textom prílohy I k tomuto nariadeniu.
            
         
               2.
            
            
               Príloha III sa nahrádza textom prílohy II k tomuto nariadeniu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. februára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 328, 23.12.2000, s. 2. Nariadenie naposledy zmenené a doplnené nariadením (ES) č. 2060/2004 (Ú. v. EÚ L 357, 2.12.2004, s. 3).
   
      (2)  Ú. v. ES L 17, 19.1.2002, s. 20. Nariadenie naposledy zmenené a doplnené nariadením (ES) č. 1803/2004 (Ú. v. EÚ L 318, 19.10.2004, s. 4).
   
      (3)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením Komisie (ES) č. 1215/2004 (Ú. v. EÚ L 232, 1.7.2004, s. 21).
   
      (4)  Ú. v. ES L 208, 24.7.1992, s. 9. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).
   
      (5)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 2254/2004 (Ú. v. EÚ L 385, 29.12.2004, s. 20).
   
      PRÍLOHA I
      
         
            „PRÍLOHA I
            ZOZNAM VÝROBKOV A TEMATICKÝCH OBLASTÍ
            
                        —
                     
                     
                        čerstvé ovocie a zelenina,
                     
                  
                        —
                     
                     
                        spracované ovocie a zelenina,
                     
                  
                        —
                     
                     
                        ľanové vlákna,
                     
                  
                        —
                     
                     
                        živé rastliny a výrobky okrasného záhradníctva,
                     
                  
                        —
                     
                     
                        olivový olej a stolové olivy,
                     
                  
                        —
                     
                     
                        semenné oleje,
                     
                  
                        —
                     
                     
                        mlieko a mliečne výrobky,
                     
                  
                        —
                     
                     
                        čerstvé, chladené alebo mrazené mäso vyrobené v súlade s vnútroštátnym systémom kontroly kvality alebo so systémom kontroly kvality platnom v Spoločenstve,
                     
                  
                        —
                     
                     
                        označovanie vajec určených pre ľudskú spotrebu (konzumné vajcia),
                     
                  
                        —
                     
                     
                        med a včelárske výrobky,
                     
                  
                        —
                     
                     
                        akostné vína pvur, stolové vína so zemepisným označením,
                     
                  
                        —
                     
                     
                        grafické symboly pre najodľahlejšie oblasti tak, ako sú ustanovené v právnych predpisoch týkajúcich sa poľnohospodárstva,
                     
                  
                        —
                     
                     
                        chránené označenia pôvodu (CHOP), chránené zemepisné označenia (CHZO) alebo zaručené tradičné špeciality (ZTŠ) v súlade s nariadením (EHS) č. 2081/921 (1) alebo (EHS) č. 2082/92 (2) a výrobky registrované podľa týchto systémov,
                     
                  
                        —
                     
                     
                        ekologická poľnohospodárska výroba v súlade s nariadením Rady (EHS) č. 2092/91 (3) a výrobky registrované v súlade s týmto nariadením.
                     
                  
      
      
         (1)  Ú. v. ES L 208, 24.7.1992, s. 1.
      
         (2)  Ú. v. ES L 208, 24.7.1992, s. 9.
      
         (3)  Ú. v. ES L 198, 22.7.1991, s. 1.“
   
   
      PRÍLOHA II
      
         
            „PRÍLOHA III
            USMERNENIA PROPAGÁCIE NA VNÚTORNOM TRHU
            Tieto usmernenia ponúkajú prehľad o hlavných posolstvách, cieľových skupinách a informačných kanáloch, ktoré by mali mať zásadné miesto v propagačných alebo informačných programoch pre rôzne kategórie výrobkov.
            Bez toho, aby boli dotknuté priority uvedené v článku 6 ods. 4 nariadenia (ES) č. 2826/2000, pri vypracovávaní návrhov programov by sa mali vziať do úvahy tieto zásady:
            
                        —
                     
                     
                        ak programy navrhli viaceré členské štáty, mali by mať stratégie, činnosti a posolstvá skoordinované,
                     
                  
                        —
                     
                     
                        programy by sa mali prednostne vzťahovať na niekoľko rokov a mali by mať dostatočne širokú pôsobnosť, aby sa výrazne prejavili na cieľových trhoch. Ak je to vhodné, mali by sa realizovať na trhoch viacerých členských štátov,
                     
                  
                        —
                     
                     
                        posolstvá programov by mali poskytovať objektívne informácie o vnútorných vlastnostiach a nutričnej hodnote výrobkov ako súčasti vyváženej stravy, o výrobných postupoch a ohľaduplnosti voči životnému prostrediu,
                     
                  
                        —
                     
                     
                        hlavné posolstvo programov by malo byť zaujímavé pre spotrebiteľov, odborníkov a/alebo obchod viacerých členských štátov.
                     
                  Čerstvé ovocie a zelenina
            1.   PREHĽAD SITUÁCIE
            Zatiaľ čo produkcia ovocia a zeleniny v Spoločenstve narastá, ich celková spotreba sa nemení.
            Medzi spotrebiteľmi mladšími ako 35 rokov existuje zjavný nedostatok záujmu, ktorý je dokonca ešte výraznejší u spotrebiteľov školského veku, čo nezodpovedá požiadavkám vyváženej stravy.
            2.   CIELE
            Cieľom je zlepšiť vnímanie ‚čerstvých’ a ‚prírodných’ produktov a znížiť priemerný vek spotrebiteľov predovšetkým motiváciou mladých ľudí konzumovať tieto produkty.
            3.   CIEĽOVÉ SKUPINY
            
                        —
                     
                     
                        mladé rodiny do vekovej hranice 35 rokov,
                     
                  
                        —
                     
                     
                        školopovinné deti, dospievajúca mládež a ich rodičia,
                     
                  
                        —
                     
                     
                        veľkododávatelia a školské jedálne,
                     
                  
                        —
                     
                     
                        lekári a odborníci na výživu.
                     
                  4.   HLAVNÉ POSOLSTVÁ
            
                        —
                     
                     
                        propagovať prístup ‚5-krát denne’ (odporúčanie jesť najmenej 5-krát denne ovocie alebo zeleninu),
                     
                  
                        —
                     
                     
                        výrobky sú prírodné a čerstvé,
                     
                  
                        —
                     
                     
                        kvalita (bezpečnosť, nutričná hodnota a chuť, spôsoby výroby, ochrana životného prostredia, odkaz na pôvod výrobku),
                     
                  
                        —
                     
                     
                        potešenie z konzumácie výrobku,
                     
                  
                        —
                     
                     
                        vyvážená strava,
                     
                  
                        —
                     
                     
                        široký výber sezónneho čerstvého ovocia a zeleniny; informácie o ich chuti a využití,
                     
                  
                        —
                     
                     
                        možnosť sledovať pôvod produktov,
                     
                  
                        —
                     
                     
                        dostupnosť a jednoduchosť prípravy: mnoho druhov čerstvého ovocia a zeleniny si nevyžaduje tepelnú úpravu.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetové stránky uvádzajúce dostupné výrobky, s hrami online pre deti),
                     
                  
                        —
                     
                     
                        telefónna informačná linka,
                     
                  
                        —
                     
                     
                        vzťahy s verejnosťou v oblasti médií a reklamy (napr. špecializovaní novinári, tlač pre ženy, časopisy pre mládež a noviny),
                     
                  
                        —
                     
                     
                        kontakty s lekármi a odborníkmi na výživu,
                     
                  
                        —
                     
                     
                        výchovné opatrenia určené deťom a dospievajúcej mládeži, presadzované učiteľmi a vedúcimi školských jedální,
                     
                  
                        —
                     
                     
                        informačné činnosti na miestach predaja určené spotrebiteľom,
                     
                  
                        —
                     
                     
                        iné kanály (informačné letáky a brožúry o výrobkoch a receptoch, hry pre deti atď.),
                     
                  
                        —
                     
                     
                        vizuálne médiá (kino, špecializované televízne kanály),
                     
                  
                        —
                     
                     
                        reklama v rozhlase,
                     
                  
                        —
                     
                     
                        účasť na obchodných veľtrhoch.
                     
                  6.   TRVANIE PROGRAMOV
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            4 milióny EUR.
            Spracované ovocie a zelenina
            1.   PREHĽAD SITUÁCIE
            Tento sektor čelí narastajúcej konkurencii zo strany niekoľkých tretích krajín.
            Keďže dopyt postupne narastá a najmä z hľadiska jednoduchosti konzumácie týchto výrobkov je dôležité, aby priemysel Spoločenstva dokázal tento potenciál využiť. Z tohto dôvodu je podpora venovaná informačným a propagačným činnostiam odôvodnená.
            2.   CIELE
            Vzhľad výrobku je potrebné modernizovať a oživiť a poskytnúť potrebné informácie podporujúce jeho konzumáciu.
            3.   CIEĽOVÉ SKUPINY
            
                        —
                     
                     
                        domácnosti,
                     
                  
                        —
                     
                     
                        veľkododávatelia a školské jedálne,
                     
                  
                        —
                     
                     
                        lekári a odborníci na výživu.
                     
                  4.   HLAVNÉ POSOLSTVÁ
            
                        —
                     
                     
                        kvalita (bezpečnosť, nutričná hodnota a chuť, spôsoby prípravy),
                     
                  
                        —
                     
                     
                        jednoduchosť využitia,
                     
                  
                        —
                     
                     
                        pôžitok z konzumácie výrobku,
                     
                  
                        —
                     
                     
                        široký výber ponuky a dostupnosti počas celého roka,
                     
                  
                        —
                     
                     
                        vyvážená strava,
                     
                  
                        —
                     
                     
                        možnosť sledovania.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetová stránka),
                     
                  
                        —
                     
                     
                        telefónna informačná linka,
                     
                  
                        —
                     
                     
                        vzťahy s verejnosťou v oblasti médií a reklamy (napr. špecializovaní novinári, tlač pre ženy, kulinárske a odborné časopisy),
                     
                  
                        —
                     
                     
                        prezentácie na miestach predaja,
                     
                  
                        —
                     
                     
                        kontakty s lekármi a odborníkmi na výživu,
                     
                  
                        —
                     
                     
                        iné kanály (letáky a brožúry s výrobkami a receptami),
                     
                  
                        —
                     
                     
                        vizuálne médiá,
                     
                  
                        —
                     
                     
                        účasť na obchodných veľtrhoch.
                     
                  6.   TRVANIE PROGRAMOV
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            2 milióny EUR.
            Ľanové vlákna
            1.   PREHĽAD SITUÁCIE
            Liberalizácia medzinárodného obchodu v textilnom a odevnom priemysle priniesla pre ľan pochádzajúci zo Spoločenstva silnú konkurenciu v podobe ľanu s pôvodom mimo Spoločenstva za veľmi atraktívnu cenu. Rovnako ľan súťaží v konkurencii s ostatnými vláknami. Spotreba textílií má však zároveň tendenciu stagnovať.
            2.   CIELE
            
                        —
                     
                     
                        vylepšiť vnímanie a povesť ľanu pochádzajúceho zo Spoločenstva a využiť jeho výnimočné vlastnosti,
                     
                  
                        —
                     
                     
                        zvýšiť spotrebu tohto výrobku,
                     
                  
                        —
                     
                     
                        informovať spotrebiteľov o vlastnostiach nových výrobkov uvedených na trh.
                     
                  3.   CIEĽOVÉ SKUPINY
            
                        —
                     
                     
                        vedúci predstavitelia odvetvia (štylisti, návrhári, výrobcovia, vydavatelia),
                     
                  
                        —
                     
                     
                        distributéri,
                     
                  
                        —
                     
                     
                        vzdelávacie kruhy (učitelia a študenti) v oblasti textilného, módneho a interiérového návrhárstva,
                     
                  
                        —
                     
                     
                        mienkotvorné kruhy,
                     
                  
                        —
                     
                     
                        spotrebitelia.
                     
                  4.   HLAVNÉ POSOLSTVÁ
            
                        —
                     
                     
                        kvalita výrobku závisí od podmienok, v ktorých sa vyrába surový materiál, od využitia vhodných možností a od know-how uplatneného v celom výrobnom reťazci,
                     
                  
                        —
                     
                     
                        ľanové vlákno zo Spoločenstva sa využíva v širokej palete výrobkov (odevy, dekoračné predmety, ľanové tkaniny do domácnosti) a ponúka ďalšie bohaté možnosti na poli tvorivosti a inovácie.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetová stránka),
                     
                  
                        —
                     
                     
                        odborné výstavy a veľtrhy,
                     
                  
                        —
                     
                     
                        informačné opatrenia zamerané na spádovú skupinu užívateľov (návrhári, výrobcovia, distributéri, vydavatelia),
                     
                  
                        —
                     
                     
                        informácie na miestach predaja,
                     
                  
                        —
                     
                     
                        vzťahy s odbornou tlačou,
                     
                  
                        —
                     
                     
                        vzdelávacie informačné opatrenia v školách so zameraním na módne návrhárstvo, kurz pre textilných inžinierov atď.
                     
                  6.   TRVANIE PROGRAMOV
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            1 milión EUR.
            Živé rastliny a výrobky okrasného záhradníctva
            1.   PREHĽAD SITUÁCIE
            Situáciu v ponuke tohto sektora charakterizuje narastajúca konkurencia medzi výrobkami zo Spoločenstva a výrobkami pochádzajúcimi z tretích krajín.
            Z hodnotiacich štúdií propagačných kampaní uskutočnených v období 1997 – 2000 vyplýva, že s cieľom napomôcť predaju výrobkov Spoločenstva v rámci Európskej únie je nutné lepšie zorganizovať a zracionalizovať celý reťazec od výrobcu po distributéra a že spotrebitelia by mali byť lepšie informovaní o skutočných vlastnostiach a druhoch výrobkov pochádzajúcich zo Spoločenstva.
            2.   CIELE
            
                        —
                     
                     
                        zvýšiť spotrebu kvetov a rastlín s pôvodom v Spoločenstve,
                     
                  
                        —
                     
                     
                        podporovať pracovné postupy, ktoré sú ohľaduplné voči životnému prostrediu, a prehĺbiť vedomosti o takýchto metódach,
                     
                  
                        —
                     
                     
                        posilniť partnerstvo medzi odborníkmi z viacerých členských štátov s cieľom, okrem iného, podeliť sa o pokročilé znalosti v príslušnom sektore a lepšie informovať všetkých účastníkov vo výrobnom reťazci.
                     
                  3.   CIEĽOVÉ SKUPINY
            
                        —
                     
                     
                        pestovatelia, záhradnícke škôlky, distributéri a ostatní prevádzkovatelia v tomto sektore,
                     
                  
                        —
                     
                     
                        študenti a školopovinné deti,
                     
                  
                        —
                     
                     
                        mienkotvorné kruhy: novinári, učitelia,
                     
                  
                        —
                     
                     
                        spotrebitelia.
                     
                  4.   HLAVNÉ POSOLSTVÁ
            
                        —
                     
                     
                        informácie o kvalite a škále výrobkov Spoločenstva,
                     
                  
                        —
                     
                     
                        výrobné postupy ohľaduplné voči životnému prostrediu,
                     
                  
                        —
                     
                     
                        technické postupy zamerané na vyššiu trvanlivosť výrobkov,
                     
                  
                        —
                     
                     
                        optimálna zmes odrôd rastlín a kvetov,
                     
                  
                        —
                     
                     
                        úloha rastlín a kvetov pre duševné blaho a pre kvalitu života.
                     
                  5.   HLAVNÉ INFORMAČNÉ KANÁLY
            
                        —
                     
                     
                        kontakty s masmédiami,
                     
                  
                        —
                     
                     
                        veľtrhy a výstavy: stánky s výrobkami z niekoľkých členských štátov,
                     
                  
                        —
                     
                     
                        školiace opatrenia pre odborníkov, spotrebiteľov a študentov,
                     
                  
                        —
                     
                     
                        akcie určené na výmenu vedomostí o vyššej trvanlivosti výrobkov,
                     
                  
                        —
                     
                     
                        informačné opatrenia pre spotrebiteľov prostredníctvom tlače a činností ako napr. vydávanie katalógov, záhradníckych kalendárov a prípadne prostredníctvom kampaní typu ‚rastlina mesiaca’,
                     
                  
                        —
                     
                     
                        zvýšené využitie elektronických médií (internet, CD-ROM atď.).
                     
                  6.   TRVANIE PROGRAMU
            12 – 36 mesiacov, prednosť majú viacročné programy predstavujúce stratégiu a dôkladne odôvodnené ciele pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            3 milióny EUR.
            Olivový olej a stolové olivy
            1.   PREHĽAD SITUÁCIE
            Keďže ponuka olivového oleja a stolových olejov rastie, je dôležité, aby odbytiská vnútorného a medzinárodného trhu zabezpečili rovnováhu na trhu Spoločenstva. Situácia na úrovni domáceho dopytu po týchto výrobkoch na tradičných spotrebiteľských trhoch sa výrazne líši od situácie na trhoch, kde sú (tieto výrobky) relatívne novým javom.
            V ‚tradičných spotrebiteľských’ členských štátoch (Španielsko, Taliansko, Grécko a Portugalsko) sú spomenuté výrobky dobre známe a ich spotreba je vysoká. Sú to rozvinuté trhy, na ktorých sú perspektívy akéhokoľvek celkového nárastu dopytu obmedzené, avšak pri zohľadnení ich súčasného podielu na spotrebe olivového oleja zostávajú aj naďalej v centre pozornosti v danom sektore.
            V ‚nových spotrebiteľských’ členských štátoch sa spotreba na obyvateľa zvýšila, ale je stále výrazne nižšia (ako v Spoločenstve pred 1.5.2004) alebo nepatrná (vo väčšine nových členských štátov). Mnoho spotrebiteľov nevie o kladných vlastnostiach alebo širokom využití olivového oleja a stolových olív. Ide tu teda o trh s veľkým priestorom pre rastúci dopyt.
            2.   CIELE
            
                        —
                     
                     
                        v prvom rade: zvýšiť spotrebu v ‚nových spotrebiteľských’ členských štátoch formou hlbšieho preniknutia na trh a zintenzívniť používanie výrobkov prostredníctvom rozšírenia možností využitia týchto výrobkov a poskytnutia potrebných informácií,
                     
                  
                        —
                     
                     
                        upevniť a rozvinúť spotrebu v ‚tradičných spotrebiteľských’ členských štátoch poskytnutím informácií spotrebiteľom o menej známych aspektoch a viesť mladých ľudí k tomu, aby tieto výrobky kupovali pravidelne.
                     
                  3.   CIEĽOVÉ SKUPINY
            
                        —
                     
                     
                        osoby zodpovedné za nákup: v prípade ‚tradičných spotrebiteľských’ členských štátov najmä osoby vo veku medzi 20. a 40. rokom života,
                     
                  
                        —
                     
                     
                        mienkotvorné kruhy (pracovníci v oblasti gastronómie, šéfkuchári, reštaurácie, novinári), všeobecná a odborná tlač (gastronomické, ženské a rôzne iné časopisy),
                     
                  
                        —
                     
                     
                        odborná tlač pre lekárov a zdravotnícky personál,
                     
                  
                        —
                     
                     
                        distributéri (v ‚nových spotrebiteľských’ členských štátoch).
                     
                  4.   HLAVNÉ POSOLSTVÁ
            
                        —
                     
                     
                        gastronomické kvality a organoleptické vlastnosti panenského olivového oleja (aróma, farba, chuť) majú rôzne odtiene v závislosti od odrody, oblasti, úrody, výrobkov CHOP/CHZO atď. Táto jeho rôznorodosť ponúka široké spektrum kulinárskych špecialít,
                     
                  
                        —
                     
                     
                        rôzne kategórie olivového oleja,
                     
                  
                        —
                     
                     
                        olivový olej je vďaka svojim nutričným vlastnostiam významným prvkom zdravej a vyváženej stravy: úspešne kombinuje kulinársky zážitok s požiadavkami vyváženej a zdravej stravy,
                     
                  
                        —
                     
                     
                        informácie o pravidlách týkajúcich sa kontroly, certifikácie kvality a označovania olivových olejov,
                     
                  
                        —
                     
                     
                        informácie o všetkých olivových olejoch a/alebo stolových olivách registrovaných v celom Spoločenstve ako výrobky CHOP/CHZO,
                     
                  
                        —
                     
                     
                        stolové olivy predstavujú zdravé a prírodné produkty vhodné ako na priamu spotrebu, tak aj na prípravu náročnejších jedál,
                     
                  
                        —
                     
                     
                        rozmanité vlastnosti stolových olív.
                     
                  Podrobnejšie v ‚nových spotrebiteľských’ členských štátoch:
            
                        —
                     
                     
                        olivový olej a najmä kategória extra-panenského olivového oleja je prírodným produktom, ktorý vznikol z tradície a starodávneho know-how, vhodných pre modernú kuchyňu plnú aróm; ľahko sa dá využiť nielen v stredomorskej kuchyni, ale aj v akejkoľvek súčasnej kuchyni,
                     
                  
                        —
                     
                     
                        rady týkajúce sa využitia v kuchyni.
                     
                  Podrobnejšie v ‚nových spotrebiteľských’ členských štátoch:
            
                        —
                     
                     
                        výhody kúpy kvalitného olivového oleja (s označením obsahujúcim potrebné informácie pre spotrebiteľa),
                     
                  
                        —
                     
                     
                        modernizácia vzhľadu výrobku s dlhodobou tradíciou a širokou kultúrnou dimenziou.
                     
                  Bez toho, aby bol dotknutý článok 2 ods. 3, informácie o nutričných kvalitách olivového oleja a stolových olív sa musia zakladať na všeobecne akceptovateľných vedeckých údajoch a spĺňať požiadavky ustanovené v smernici 2000/13/ES týkajúcej sa označovania, prezentácie a reklamy potravín a všetkých uplatňovaných špecifických pravidiel prijatých v tejto súvislosti. (1)
            
            5.   HLAVNÉ PROSTRIEDKY OSVETY
            
                        —
                     
                     
                        internet a iné elektronické prostriedky (napr. nosiče CD-ROM, DVD),
                     
                  
                        —
                     
                     
                        podpora na miestach predaja (ochutnávka, recepty, informácie),
                     
                  
                        —
                     
                     
                        vzťahy s tlačou a vzťahy s verejnosťou (rôzne akcie, účasť na spotrebiteľských veľtrhoch atď.),
                     
                  
                        —
                     
                     
                        reklama (alebo propagačné články) v tlači (všeobecnej tlači, ženských časopisoch, časopisoch o gastronómii, o životnom štýle),
                     
                  
                        —
                     
                     
                        spoločne organizované činnosti s lekármi a zdravotníckym personálom (vzťahy s verejnosťou v oblasti podpory zdravia),
                     
                  
                        —
                     
                     
                        audiovizuálne masmédiá (TV a rozhlas),
                     
                  
                        —
                     
                     
                        účasť na obchodných veľtrhoch.
                     
                  6.   TRVANIE A ROZSAH PROGRAMOV
            12 – 36 mesiacov, prednosť majú viacročné programy predstavujúce stratégiu a primerane odôvodnené ciele na každú fázu.
            Uprednostnia sa programy, ktoré sa majú realizovať v najmenej 2 ‚nových spotrebiteľských’ členských krajinách.
            7.   PREDBEŽNÝ ROČNÝ ROZPOČET PRE DANÝ SEKTOR
            4 milióny EUR.
            Semmenné oleje
            V tomto sektore majú prednosť programy sústreďujúce sa na repkový olej, alebo ktoré prezentujú vlastnosti rôznych semenných olejov.
            Predbežný ročný rozpočet pre daný sektor:
            2 milióny EUR.
            A.   Repkový olej
            1.   PREHĽAD O SITUÁCII
            V dôsledku novej Spoločnej poľnohospodárskej politiky sa na výrobu repkového oleja neprideľuje špeciálna podpora a musí sa stať trhovo orientovanou. Vzhľadom na narastajúce možnosti výroby a ako alternatíva obilnej výroby, ktorá je charakteristická štrukturálnou nadprodukciou, propagácia repkového oleja prispeje k stabilite na trhu s kultúrnymi plodinami a spotrebe rôznych rastlinných olejov v Spoločenstve. Spoločenstvo je v súčasnosti čistým vývozcom repkového oleja.
            Za posledné desaťročia sa vypestovali odrody repky s hodnotnými výživovými vlastnosťami. Tým sa dosiahla jej lepšia kvalita. Vznikli nové výrobky, napríklad repkový olej lisovaný za studena so špeciálnou orechovou chuťou.
            Nutričná hodnota repkového oleja je predmetom celosvetového výskumu, ktorého výsledky potvrdzujú kladné výživové a fyziologické vlastnosti tohto výrobku. Praktickí lekári, odborníci na výživu, ako aj spotrebitelia by mali byť o týchto najnovších výsledkoch výskumu informovaní.
            2.   CIELE
            
                        —
                     
                     
                        zlepšiť vnímanie vlastností repkového oleja a jeho najnovšieho vývoja,
                     
                  
                        —
                     
                     
                        zvýšiť spotrebu informovaním spotrebiteľov, lekárov a zdravotného personálu o využití a nutričnej hodnote repkového oleja.
                     
                  3.   CIEĽOVÉ SKUPINY
            
                        —
                     
                     
                        domácnosti, najmä osoby zodpovedné za nákup,
                     
                  
                        —
                     
                     
                        mienkotvorné kruhy (novinári, šéfkuchári, lekári, odborníci na výživu),
                     
                  
                        —
                     
                     
                        distributéri,
                     
                  
                        —
                     
                     
                        odborná tlač pre lekárov a zdravotnícky personál,
                     
                  
                        —
                     
                     
                        agropotravinársky priemysel.
                     
                  4.   HLAVNÉ POSOLSTVÁ
            
                        —
                     
                     
                        nutričná hodnota repkového oleja z neho robí významnú súčasť vyváženej a zdravej výživy,
                     
                  
                        —
                     
                     
                        repkový olej obsahuje zdraviu prospešné mastné kyseliny,
                     
                  
                        —
                     
                     
                        rady týkajúce sa využitia v kuchyni,
                     
                  
                        —
                     
                     
                        informácie o vývoji výrobku a jeho druhoch.
                     
                  Bez toho, aby bol dotknutý článok 2 ods. 3, informácie o nutričných hodnotách repkového oleja sa musia zakladať na všeobecne uznávaných vedeckých poznatkoch a spĺňať požiadavky ustanovené v smernici 2000/13/ES týkajúcej sa označovania, prezentácie a reklamy potravín a všetkých uplatňovaných špecifických pravidiel prijatých v tejto súvislosti.
            5.   HLAVNÉ INFORMAČNÉ KANÁLY
            
                        —
                     
                     
                        podpora na miestach predaja (ochutnávka, recepty, informácie),
                     
                  
                        —
                     
                     
                        reklama (alebo propagačné články) v tlači (všeobecná tlač, časopisy pre ženy, časopisy s receptami, o životnom štýle),
                     
                  
                        —
                     
                     
                        vzťahy s verejnosťou (rôzne akcie, účasť na potravinárskych veľtrhoch),
                     
                  
                        —
                     
                     
                        spoločne organizované činnosti s lekármi a zdravotníckym personálom,
                     
                  
                        —
                     
                     
                        činnosti organizované v spolupráci s reštauráciami, podnikmi zaoberajúcimi sa dodávkou potravín a šéfkuchármi,
                     
                  
                        —
                     
                     
                        internet.
                     
                  6.   TRVANIE PROGRAMOV
            12 – 36 mesiacov.
            B.   Slnečnicový olej
            Programy týkajúce sa slnečnicového oleja budú mať prednosť, iba ak to umožnia trhové podmienky.
            1.   PREHĽAD SITUÁCIE
            Slnečnica sa pestuje na viac ako 2 miliónoch hektároch a produkcia slnečnicových semien presahuje 3,5 milióna tony za rok. Slnečnicový olej spotrebovaný v Spoločenstve sa vyrába najmä zo semien dopestovaných v Spoločenstve. Pokles v procese drvenia však bude mať za následok zníženie výroby slnečnicového oleja počas obchodného roka 2004 – 2005. Keďže svetové trhové ceny stúpajú a nedostatok v ponuke je možný, programy sústreďujúce sa výlučne na slnečnicový olej nemajú prioritu. Môže byť však prezentovaný ako súčasť programov uvádzajúcich rôzne semenné oleje s pôvodom v Spoločenstve.
            Slnečnicový olej ako výrobok má výhody najmä v rôznych možnostiach využitia, napr. na vyprážanie. Tiež má vysoký obsah nenasýtených kyselín a je bohatý na vitamín E. Účelom týchto kampaní je informovať spotrebiteľov a obchodníkov/distributérov o rôznych možnostiach využitia, druhoch a vlastnostiach slnečnicového oleja, ako aj o právnych predpisoch Spoločenstva týkajúcich sa jeho kvality. Tieto kampane by sa mali uskutočňovať v duchu podávania objektívnych informácií.
            2.   CIELE
            Informovať spotrebiteľov a obchodných prevádzkovateľov o:
            
                        —
                     
                     
                        rozličnom využití slnečnicového oleja, jeho vlastnostiach a nutričnej hodnote,
                     
                  
                        —
                     
                     
                        právnych predpisoch a štandardoch zaručujúcich jeho kvalitu, pravidlách označovania,
                     
                  3.   CIEĽOVÉ SKUPINY
            
                        —
                     
                     
                        domácnosti, najmä osoby zodpovedné za nákup,
                     
                  
                        —
                     
                     
                        mienkotvorné kruhy (novinári, šéfkuchári, lekári a odborníci na výživu),
                     
                  
                        —
                     
                     
                        distributéri,
                     
                  
                        —
                     
                     
                        agropotravinársky priemysel.
                     
                  4.   HLAVNÉ POSOLSTVÁ
            Hlavné posolstvá programov by mali obsahovať:
            
                        —
                     
                     
                        výhody vhodného využitia slnečnicového oleja. Napríklad slnečnicový olej vyrobený z olejového typu slnečnicových semien má v porovnaní s inými rastlinnými olejmi vysoký obsah vitamínu E. Slnečnicový olej je dobre známy svojou ľahkou chuťou a vhodnosťou na vyprážanie,
                     
                  
                        —
                     
                     
                        právne predpisy a štandardy zaručujúce kvalitu slnečnicového oleja,
                     
                  
                        —
                     
                     
                        obsah mastných kyselín a nutričná hodnota slnečnicového oleja,
                     
                  
                        —
                     
                     
                        výsledky vedeckého výskumu a technický vývoj slnečnicového oleja a iných rastlinných olejov,
                     
                  Bez toho, aby bol dotknutý článok 2 ods. 3, sa informácie o nutričných kvalitách slnečnicového oleja musia zakladať na všeobecne uznávaných vedeckých poznatkoch a spĺňať požiadavky ustanovené v smernici 2000/13/ES týkajúcej sa označovania, prezentácie a reklamy potravín a všetkých uplatňovaných špecifických pravidiel prijatých v tejto súvislosti.
            5.   HLAVNÉ INFORMAČNÉ KANÁLY
            
                        —
                     
                     
                        distribúcia informačného materiálu na miestach predaja (MP) a do obchodného reťazca,
                     
                  
                        —
                     
                     
                        reklama (alebo propagačné články) vo všeobecnej, kulinárskej a odbornej tlači,
                     
                  
                        —
                     
                     
                        vzťahy s verejnosťou (rôzne akcie, účasť na potravinárskych veľtrhoch),
                     
                  
                        —
                     
                     
                        internet.
                     
                  6.   TRVANIE PROGRAMOV
            12 – 36 mesiacov.
            Mlieko a mliečne výrobky
            1.   PREHĽAD SITUÁCIE
            Spotreba tekutého mlieka poklesla, najmä v hlavných spotrebiteľských krajinách, najmä z dôvodu konkurencie nealkoholických nápojov ponúkaných mladým ľuďom. Spotreba tekutého mlieka je postupne vytláčaná rôznymi mliečnymi náhradami. Na druhej strane došlo k celkovému nárastu spotreby mliečnych výrobkov vyjadrených mliečnym ekvivalentom.
            2.   CIELE
            
                        —
                     
                     
                        zvýšiť spotrebu tekutého mlieka na trhoch, kde existuje potenciál nárastu, a udržať úroveň spotreby na saturovaných trhoch,
                     
                  
                        —
                     
                     
                        zvýšiť spotrebu mliečnych výrobkov vo všeobecnosti,
                     
                  
                        —
                     
                     
                        podporiť mladých ľudí ako budúcich dospelých spotrebiteľov v konzumácii mlieka.
                     
                  3.   CIEĽOVÉ SKUPINY
            Spotrebitelia vo všeobecnosti a najmä:
            
                        —
                     
                     
                        deti a dospievajúca mládež, obzvlášť dievčatá vo veku 8 – 13 rokov,
                     
                  
                        —
                     
                     
                        ženy rôznych vekových kategórií,
                     
                  
                        —
                     
                     
                        starší ľudia.
                     
                  4.   HLAVNÉ POSOLSTVÁ
            
                        —
                     
                     
                        mlieko a mliečne výrobky sú zdravé a primerané súčasnému životnému štýlu a spotrebiteľovi ponúkajú pôžitok z konzumácie,
                     
                  
                        —
                     
                     
                        mlieko a mliečne výrobky majú špeciálnu nutričnú hodnotu, s obzvlášť blahodárnymi účinkami na určité vekové skupiny,
                     
                  
                        —
                     
                     
                        podávané informácie musia byť pozitívne a musia zohľadňovať špecifický charakter spotreby na rôznych trhoch,
                     
                  
                        —
                     
                     
                        existuje pestrá paleta mliečnych výrobkov vhodných pre rôznych spotrebiteľov a pre rôzne príležitosti konzumácie,
                     
                  
                        —
                     
                     
                        dostupná ponuka mlieka a mliečnych výrobkov so zníženými obsahom tuku môže byť pre niektorých spotrebiteľov vhodnejšia,
                     
                  
                        —
                     
                     
                        je potrebné zabezpečiť kontinuitu hlavných myšlienok počas celého programu s cieľom presvedčiť spotrebiteľov o výhodách pravidelnej konzumácie mlieka a mliečnych výrobkov,
                     
                  Bez toho, aby bol dotknutý článok 2 ods. 3, informácie o nutričných hodnotách mlieka a mliečnych výrobkov sa musia zakladať na všeobecne uznávaných vedeckých poznatkoch a spĺňať požiadavky ustanovené v smernici 2000/13/ES týkajúcej sa označovania, prezentácie a reklamy potravín a všetkých uplatňovaných špecifických pravidiel prijatých v tejto súvislosti.
            5.   INFORMAČNÉ KANÁLY
            
                        —
                     
                     
                        elektronické kanály,
                     
                  
                        —
                     
                     
                        telefónna informačná linka,
                     
                  
                        —
                     
                     
                        vzťahy s verejnosťou v oblasti médií a reklamy (napr. špecializovaní novinári, tlač pre ženy a mládež),
                     
                  
                        —
                     
                     
                        kontakty s lekármi a odborníkmi na výživu,
                     
                  
                        —
                     
                     
                        kontakty s učiteľmi a školami,
                     
                  
                        —
                     
                     
                        iné kanály (letáky a brožúrky, hry pre deti atď.),
                     
                  
                        —
                     
                     
                        prezentácie na miestach predaja,
                     
                  
                        —
                     
                     
                        vizuálne médiá (kino, špecializované televízne kanály),
                     
                  
                        —
                     
                     
                        reklama v rozhlase,
                     
                  
                        —
                     
                     
                        účasť na obchodných veľtrhoch a výstavách.
                     
                  6.   TRVANIE A ROZSAH PROGRAMOV
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            4 milióny EUR.
            Čerstvé, chladené alebo mrazené mäso vyrobené v súlade so systémom kontroly kvality spoločenstva alebo s vnútroštátnym systémom kontroly kvality
            1.   PREHĽAD SITUÁCIE
            Zdravotné problémy, ktoré ovplyvnili mnohé zo základných živočíšnych výrobkov, opätovne zaviedli potrebu upevnenia dôvery spotrebiteľov v mäsové výrobky Spoločenstva.
            V rámci tohto úsilia je nevyhnutné poskytovať objektívne informácie o systémoch a kontrolách kvality v Spoločenstve a v členských štátoch, ktoré sú potrebné popri všeobecných právnych predpisoch o kontrole a bezpečnosti potravín. V týchto pravidlách a kontrolách sa uvádza špecifikácia výrobku a ďalšie kontrolné mechanizmy, čím vytvárajú dodatočnú záruku.
            2.   CIELE
            
                        —
                     
                     
                        Tieto informačné kampane sa obmedzujú na výrobky podliehajúce režimu európskych systémov kvality (CHOP/CHZO/ZTŠ a ekologická poľnohospodárska výroba) a systémov kvality uznaných členskými štátmi a spĺňajúcimi kritériá článku 24b nariadenia 1257/1999. Informačné kampane financované na základe tohto nariadenia by mali byť tiež financované podľa nariadenia 1257/1999.
                     
                  
                        —
                     
                     
                        Ich cieľom je zabezpečiť objektívne a vyčerpávajúce informácie o vnútroštátnych pravidlách a pravidlách Spoločenstva týkajúcich sa systémov kvality mäsových výrobkov. Mali by informovať spotrebiteľov, mienkotvorcov a distributérov o špecifikáciách výrobkov a efektívnych kontrolách v rámci týchto systémov kvality.
                     
                  3.   CIEĽOVÉ SKUPINY
            
                        —
                     
                     
                        spotrebitelia a ich združenia,
                     
                  
                        —
                     
                     
                        osoby zodpovedné za nákup v domácnostiach,
                     
                  
                        —
                     
                     
                        inštitúcie (reštaurácie, nemocnice, školy atď.),
                     
                  
                        —
                     
                     
                        distributéri a ich združenia,
                     
                  
                        —
                     
                     
                        tlač a mienkotvorné kruhy.
                     
                  4.   HLAVNÉ POSOLSTVÁ
            
                        —
                     
                     
                        systémy kvality zaručujú konkrétny výrobný postup a kontrolu, ktoré sú prísnejšie ako postupy a kontroly požadované v právnych predpisoch,
                     
                  
                        —
                     
                     
                        kvalitné mäsové výrobky majú osobité vlastnosti alebo kvalitou prevyšujú zvyčajné predajné normy,
                     
                  
                        —
                     
                     
                        systémy Spoločenstva a vnútroštátne systémy kvality sú transparentné a zabezpečujú možnosť sledovať pôvod výrobkov,
                     
                  
                        —
                     
                     
                        označovanie mäsa umožňuje spotrebiteľovi identifikovať akostné výrobky, ich pôvod a vlastnosti.
                     
                  5.   INFORMAČNÉ KANÁLY
            
                        —
                     
                     
                        internet,
                     
                  
                        —
                     
                     
                        vzťahy s verejnosťou v oblasti médií a reklamy (napr. vedecká a špecializovaná tlač, ženské a kulinárske časopisy),
                     
                  
                        —
                     
                     
                        kontakty so spotrebiteľskými združeniami,
                     
                  
                        —
                     
                     
                        audiovizuálne médiá,
                     
                  
                        —
                     
                     
                        písomné informácie (brožúry, letáky atď.),
                     
                  
                        —
                     
                     
                        poskytnutie informácií na miestach predaja.
                     
                  6.   TRVANIE A ROZSAH PROGRAMOV
            Programy by sa mali uskutočniť najmenej v jednom alebo viacerých členských štátoch.
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            4 milióny EUR.
            Označovanie konzumných vajec
            1.   PREHĽAD SITUÁCIE
            Od 1. januára 2004 je na škrupine vajec určených na ľudskú spotrebu (konzumných vajec) vytlačený kód, podľa ktorého sa dá určiť výrobca a systém chovu nosníc. Tento kód pozostáva z čísla, ktoré určuje spôsob chovu nosníc (0 = ekologický chov, 1 = voľný výbeh, 2 = podstieľkový chov, 3 = chov v klietke), kód ISO členského štátu, v ktorom sa nachádza výrobné stredisko, a číslo výrobného strediska pridelené príslušným orgánom.
            2.   CIELE
            
                        —
                     
                     
                        informovať spotrebiteľa o nových štandardoch označovania vajec a podrobne vysvetliť význam kódu vytlačeného na vajciach,
                     
                  
                        —
                     
                     
                        poskytnúť informácie o technológiách produkcie vajec prostredníctvom kódu vytlačeného na vajciach,
                     
                  
                        —
                     
                     
                        poskytnúť informácie o existujúcich systémoch sledovania pôvodu vajec.
                     
                  3.   CIEĽOVÉ SKUPINY
            
                        —
                     
                     
                        spotrebitelia a distributéri,
                     
                  
                        —
                     
                     
                        mienkotvorné kruhy.
                     
                  4.   HLAVNÉ POSOLSTVÁ
            
                        —
                     
                     
                        zverejniť a vysvetliť nový kód vytlačený na vajciach v súlade so smernicou 2002/4/ES (2) a vlastnostiach rôznych kategórií vajec, na ktoré sa vzťahuje kód,
                     
                  
                        —
                     
                     
                        podávané informácie by nemali uprednostňovať jednu alebo druhú technológiu produkcie vajec a nemali by obsahovať údaje o nedostatkoch v nutričnej hodnote a vplyve konzumácie vajec na ľudské zdravie. Nemala by existovať diskriminácia medzi vajcami pochádzajúcimi z rôznych členských štátov.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetová stránka atď.),
                     
                  
                        —
                     
                     
                        písomné informácie (brožúry, letáky atď.),
                     
                  
                        —
                     
                     
                        informácie na miestach predaja,
                     
                  
                        —
                     
                     
                        reklama v tlači a v časopisoch o potravinách, ženských časopisoch atď,
                     
                  
                        —
                     
                     
                        vzťahy s médiami.
                     
                  6.   TRVANIE PROGRAMU
            12 – 24 mesiacov.
            7.   PREDBEŽNÝ ROČNÝ ROZPOČET PRE DANÝ SEKTOR
            2 milióny EUR.
            Med a včelárske výrobky
            1.   PREHĽAD SITUÁCIE
            Sektor akostného medu a akostných včelárskych výrobkov zo Spoločenstva, ktorý dostáva od Spoločenstva veľmi malú podporu, čelí rastúcej globálnej konkurencii. Skutočnosť, že výrobné náklady sú v Spoločenstve vysoké, situáciu ešte zhoršuje.
            Od roku 2001 podlieha tento sektor smernici Rady 2001/110/ES z 20. decembra 2001, ktorá sa vzťahuje na med (3) a ustanovuje povinné označovanie jeho kvality a pôvodu. Finančne podporované programy sa musia zamerať na med a včelárske výrobky s pôvodom v Spoločenstve s doplnkovými informáciami o regionálnom, územnom a topografickom pôvode alebo s označeniami akosti vystavenými Spoločenstvom (CHOP, CHZO, ZTŠ či ekologická výroba) alebo niektorým členským štátom.
            2.   CIELE
            
                        —
                     
                     
                        informovať spotrebiteľov o rozmanitosti, organoleptických vlastnostiach a podmienkach výroby včelárskych výrobkov zo Spoločenstva,
                     
                  
                        —
                     
                     
                        informovať spotrebiteľov o vlastnostiach nefiltrovaného a nepasterizovaného medu zo Spoločenstva,
                     
                  
                        —
                     
                     
                        pomôcť spotrebiteľom pochopiť označenie medu zo Spoločenstva a podporiť výrobcov pri vývoji ich jasných a zrozumiteľných etikiet,
                     
                  
                        —
                     
                     
                        usmerniť spotrebu medu na akostné výrobky upriamením pozornosti na možnosť sledovať ich pôvod.
                     
                  3.   CIEĽOVÉ SKUPINY
            
                        —
                     
                     
                        spotrebitelia najmä vo veku 20 – 40 rokov,
                     
                  
                        —
                     
                     
                        starší ľudia a deti,
                     
                  
                        —
                     
                     
                        mienkotvorné kruhy.
                     
                  4.   HLAVNÉ POSOLSTVÁ
            
                        —
                     
                     
                        informácie o právnych predpisoch týkajúcich sa bezpečnosti a hygieny výroby, certifikácie kvality a označovania,
                     
                  
                        —
                     
                     
                        med je prírodným produktom založeným na tradícii a overenom know-how, s rôznymi možnosťami využitia v modernej kuchyni,
                     
                  
                        —
                     
                     
                        rozmanitosť druhov medu v závislosti od rôzneho geografického a botanického pôvodu a/alebo rôznych ročných období,
                     
                  
                        —
                     
                     
                        rady o použití a nutričnej hodnote,
                     
                  
                        —
                     
                     
                        zabezpečenie opelenia je nevyhnutné na udržanie biodiverzity.
                     
                  5.   ZÁKLADNÉ PROSTRIEDKY
            
                        —
                     
                     
                        reklama vo všeobecnej a špecializovanej tlači (gastronómia – životný štýl),
                     
                  
                        —
                     
                     
                        internet, kino a iné audiovizuálne médiá (TV, rozhlas),
                     
                  
                        —
                     
                     
                        miesta predaja,
                     
                  
                        —
                     
                     
                        účasť na výstavách a veľtrhoch,
                     
                  
                        —
                     
                     
                        vzťahy s verejnosťou zamerané na širokú verejnosť, organizovanie rôznych akcií v reštauráciách a pohostinstvách,
                     
                  
                        —
                     
                     
                        poskytnutie informácií v školách (inštrukcie učiteľom a študentom hotelových škôl a škôl spoločného stravovania).
                     
                  6.   TRVANIE A ROZSAH PROGRAMU
            12 – 36 mesiacov, prednosť majú programy predstavujúce stratégiu a primerane odôvodnené ciele na každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            1 milión EUR.
            Akostné vína PVUR, stolové vína so zemepisným označením
            1.   PREHĽAD SITUÁCIE
            Produkcia vína je dostatočná, ale jeho spotreba stagnuje, v prípade niektorých druhov vína dokonca klesá, zatiaľ čo ponuka z tretích krajín narastá.
            2.   CIELE
            
                        —
                     
                     
                        zvýšiť spotrebu vína zo Spoločenstva,
                     
                  
                        —
                     
                     
                        informovať spotrebiteľov o škále, kvalite a výrobných podmienkach vín zo Spoločenstva a výsledkoch vedeckých štúdií.
                     
                  3.   CIEĽOVÉ SKUPINY
            
                        —
                     
                     
                        distributéri,
                     
                  
                        —
                     
                     
                        spotrebitelia okrem mladých ľudí a dospievajúcej mládeže uvedení v odporúčaní Rady 2001/458/ES z 5. júna 2001 (4),
                     
                  
                        —
                     
                     
                        mienkotvorné kruhy: novinári, odborníci z oblasti gastronómie,
                     
                  
                        —
                     
                     
                        vzdelávacie zariadenia v oblasti hotelierstva a reštauračných služieb.
                     
                  4.   HLAVNÉ POSOLSTVÁ
            
                        —
                     
                     
                        právne predpisy Spoločenstva presne upravujú výrobu, údaje o kvalite, označenie a marketing, aby sa tak spotrebiteľovi zaručila kvalita a možnosť sledovania pôvodu ponúkaných vín,
                     
                  
                        —
                     
                     
                        príťažlivosť možnosti výberu zo širokej palety vín rozličného pôvodu zo Spoločenstva,
                     
                  
                        —
                     
                     
                        informácie o výrobe vína v Spoločenstve a jeho závislosti od regionálnych a lokálnych podmienok, kultúr a chutí.
                     
                  5.   HLAVNÉ INFORMAČNÉ KANÁLY
            Informačné opatrenia a opatrenia pre vzťahy s verejnosťou:
            
                        —
                     
                     
                        školenie distributérov a dodávateľov,
                     
                  
                        —
                     
                     
                        vzťahy so špecializovanou tlačou,
                     
                  
                        —
                     
                     
                        iné kanály (internetová stránka, letáky a brožúry), ktoré pomáhajú usmerniť spotrebiteľa pri jeho výbere a predstavách o druhoch vína vhodných pre rodinné oslavy a slávnostné príležitosti,
                     
                  
                        —
                     
                     
                        veľtrhy a výstavy: stánky združujúce výrobky rôznych členských štátov.
                     
                  6.   TRVANIE PROGRAMOV
            12 – 36 mesiacov, prioritu majú viacročné programy so stanovenými cieľmi pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            3 milióny EUR.
            Výrobky s chráneným označením pôvodu (CHOP), chráneným zemepisným označením (CHZO) alebo zaručené tradičné špeciality (ZTŠ)
            1.   PREHĽAD SITUÁCIE
            Systém Spoločenstva o ochrane názvov výrobkov ustanovený v smerniciach (ES) č. 2081/92 a (ES) č. 2082/92 má prednosť pri realizácii kapitoly Spoločnej poľnohospodárskej politiky týkajúcej sa kvality. Z tohto dôvodu je nevyhnutné pokračovať v predchádzajúcom úsilí organizovať kampane, ktoré informujú všetkých potenciálnych aktérov reťazca výroby, prípravy, marketingu a spotreby týchto výrobkov o označeniach a výrobkoch s chránenými názvami.
            2.   CIELE
            Propagačné a informačné kampane by sa nemali zameriavať výlučne na jeden názov alebo iba obmedzené množstvo názvov výrobkov, ale skôr na skupinu názvov buď určitých kategórií výrobkov, alebo výrobkov z jedného alebo viacerých regiónov v jednom alebo viacerých členských štátoch.
            Cieľom týchto kampaní by malo byť:
            
                        —
                     
                     
                        poskytnúť komplexnú informáciu o obsahu, fungovaní a charaktere režimov Spoločenstva a najmä ich vplyvov na komerčnú hodnotu výrobkov s chránenými názvami, ktoré sú po registrácii zvýhodnené ochranou, ktorú im tieto režimy poskytujú,
                     
                  
                        —
                     
                     
                        prehĺbenie vedomostí spotrebiteľov, distributérov a odborníkov v oblasti potravín o logách Spoločenstva pre výrobky CHOP/CHZO a ZTŠ,
                     
                  
                        —
                     
                     
                        podporiť skupiny výrobcov/spracovateľov, ktoré sa zatiaľ nezúčastňujú na týchto režimoch, aby využívali systém prostredníctvom zaregistrovania názvov výrobkov, ktoré spĺňajú základné požiadavky na obdržanie registrácie,
                     
                  
                        —
                     
                     
                        podporiť výrobcov/spracovateľov z príslušných regiónov, ktorí sa zatiaľ nezúčastňujú na týchto režimoch, aby sa zúčastnili na produkcii výrobkov s registrovanými názvami tak, že sa prispôsobia schváleným špecifikáciám a požiadavkám inšpekcie stanoveným pre rôzne chránené názvy,
                     
                  
                        —
                     
                     
                        stimulovať dopyt po príslušných výrobkoch prostredníctvom informovania spotrebiteľov a distribútorov o existencii, význame a výhodách týchto režimov, ako aj ich informovania o logách a podmienkach, za ktorých sa označenia udeľujú, o príslušných overovaniach, kontrolách a o systéme sledovania pôvodu výrobkov.
                     
                  3.   CIEĽOVÉ SKUPINY
            
                        —
                     
                     
                        výrobcovia/pestovatelia a spracovávatelia,
                     
                  
                        —
                     
                     
                        distribútori (supermarkety, veľkoobchodníci, maloobchodníci, pohostinstvá, jedálne, reštaurácie),
                     
                  
                        —
                     
                     
                        spotrebitelia a ich združenia,
                     
                  
                        —
                     
                     
                        mienkotvorné kruhy.
                     
                  4.   HLAVNÉ POSOLSTVÁ
            
                        —
                     
                     
                        Výrobky s ochranným označením majú špeciálne vlastnosti, ktoré súvisia s ich zemepisným pôvodom, v prípade výrobkov s CHOP sú kvalita alebo vlastnosti výrobkov v podstate alebo výlučne závislé od príslušného zemepisného prostredia (s vlastnými prírodnými a ľudskými faktormi), v prípade výrobkov s CHZO sa výrobky vyznačujú špecifickou kvalitou alebo povesťou, ktorá sa môže pripisovať zemepisnému pôvodu a toto prepojenie na zemepisný pôvod sa musí objaviť v najmenej jednej z fáz výroby, spracovania alebo prípravy.
                     
                  
                        —
                     
                     
                        Výrobky so ZTŠ majú špecifické vlastnosti, ktoré súvisia s ich špeciálnymi tradičnými metódami výroby alebo s použitím tradičných surovín.
                     
                  
                        —
                     
                     
                        Logá Spoločenstva CHOP, CHZO a ZTŠ sú symbolmi, ktoré sú chápané v celom Spoločenstve ako výrobky spĺňajúce špeciálne podmienky výroby súvisiacej s ich zemepisným pôvodom alebo ich tradíciou a ako výrobky podliehajúce kontrole.
                     
                  
                        —
                     
                     
                        Ostatné aspekty kvality (bezpečnosť, nutričná hodnota, chuť, možnosť sledovania pôvodu) príslušných výrobkov.
                     
                  
                        —
                     
                     
                        Prezentácia niektorých výrobkov CHOP, CHZO alebo ZTŠ ako príkladov potenciálu úspešného komerčného skvalitnenia výrobkov, ktorých názvy sú registrované pod ochrannými režimami.
                     
                  
                        —
                     
                     
                        Tieto ochranné režimy podporujú kultúrne dedičstvo Spoločenstva a rozmanitosť poľnohospodárskej výroby ako aj zachovanie vidieka.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetové stránky),
                     
                  
                        —
                     
                     
                        vzťahy s verejnosťou v oblasti médií (špecializovaná tlač, ženské a kulinárske časopisy),
                     
                  
                        —
                     
                     
                        kontakty so spotrebiteľskými združeniami,
                     
                  
                        —
                     
                     
                        poskytovanie informácií a prezentácie na miestach predaja,
                     
                  
                        —
                     
                     
                        audiovizuálne masmédiá (napr. konkrétne zamerané televízne reklamy),
                     
                  
                        —
                     
                     
                        písomné informácie (brožúry, letáky atď.),
                     
                  
                        —
                     
                     
                        účasť na veľtrhoch a výstavách,
                     
                  
                        —
                     
                     
                        informačné a školiace semináre/činnosti súvisiace s fungovaním režimov Spoločenstva pre výrobky CHOP, CHZO a ZTŠ.
                     
                  6.   TRVANIE PROGRAMOV
            12 – 36 mesiacov, prednosť majú viacročné programy predstavujúce stratégiu a jasne definované ciele pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            3 milióny EUR.
            Informácie o grafickom symbole pre najodľahlejšie regióny
            1.   PREHĽAD SITUÁCIE
            Toto usmernenie sa vzťahuje na najodľahlejšie oblasti Spoločenstva tak, ako sú definované v článku 299 ods. 2 Zmluvy. Z externej hodnotiacej štúdie vyplýva, že prevádzkovatelia v danom sektore prijali s veľkým záujmom informačnú kampaň Spoločenstva 1998/1999 o grafickom symbole (logu) pre najodľahlejšie regióny.
            Následne niektorí výrobcovia a spracovatelia žiadali súhlas na použitie loga pre svoje akostné výrobky.
            Z hľadiska krátkeho trvania tejto prvej kampane je vhodné naďalej zlepšovať vnímanie loga zo strany rôznych cieľových skupín prostredníctvom pokračujúcich informačných opatrení o jeho význame a výhodách.
            2.   CIELE
            
                        —
                     
                     
                        zverejniť informácie o existencii, význame a výhodách loga,
                     
                  
                        —
                     
                     
                        podporiť výrobcov a spracovateľov príslušných oblastí v používaní loga,
                     
                  
                        —
                     
                     
                        zlepšiť vnímanie loga medzi distributérmi a spotrebiteľmi.
                     
                  3.   CIEĽOVÉ SKUPINY
            
                        —
                     
                     
                        miestni výrobcovia a spracovatelia,
                     
                  
                        —
                     
                     
                        distributéri a spotrebitelia,
                     
                  
                        —
                     
                     
                        mienkotvorné kruhy.
                     
                  4.   HLAVNÉ POSOLSTVÁ
            
                        —
                     
                     
                        ide o typický a prírodný produkt,
                     
                  
                        —
                     
                     
                        má pôvod v jednej z oblastí Spoločenstva,
                     
                  
                        —
                     
                     
                        kvalita (bezpečnosť, nutričná hodnota a chuť, spôsoby produkcie, prepojenie na pôvod),
                     
                  
                        —
                     
                     
                        exotický charakter produktu,
                     
                  
                        —
                     
                     
                        pestrosť ponuky vrátane mimosezónneho obdobia,
                     
                  
                        —
                     
                     
                        možnosť sledovania pôvodu produktu.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetová stránka atď.),
                     
                  
                        —
                     
                     
                        telefónna linka,
                     
                  
                        —
                     
                     
                        vzťahy s verejnosťou v oblasti médií (napr. špecializovaní novinári, ženská tlač, kulinárska tlač),
                     
                  
                        —
                     
                     
                        prezentácie na miestach predaja, veľtrhy a výstavy atď.,
                     
                  
                        —
                     
                     
                        kontakty s lekármi a odborníkmi na výživu,
                     
                  
                        —
                     
                     
                        iné kanály (letáky a brožúrky, recepty atď.),
                     
                  
                        —
                     
                     
                        audiovizuálne médiá,
                     
                  
                        —
                     
                     
                        reklama v špecializovanej a miestnej tlači.
                     
                  6.   TRVANIE PROGRAMOV
            12 – 36 mesiacov.
            7.   PREDBEŽNÝ ROČNÝ ROZPOČET PRE DANÝ SEKTOR
            1 milión EUR.
            Produkty ekologickej poľnohospodárskej výroby
            1.   PREHĽAD SITUÁCIE
            Spotreba produktov ekologickej poľnohospodárskej výroby je populárnoa najmä v radoch mestského obyvateľstva, ale ich trhový podiel je stále pomerne obmedzený.
            Úroveň vnímania charakteru ekologického spôsobu poľnohospodárskej výroby v radoch spotrebiteľov a ostatných záujmových skupín síce rastie, ale je naďalej pomerne nízka.
            Propagačné a informačné činnosti sa v akčnom pláne Spoločenstva pre ekologické potraviny a výrobu považujú za kľúčový prostriedok na ďalší rozvoj dopytu po ekologických potravinách.
            2.   CIELE
            Propagačné a informačné kampane by sa nemali zameriavať výlučne na jeden alebo niekoľko vybraných produktov, ale skôr na skupinu produktov alebo na režim ekologickej výroby tak, ako sa uplatňuje v jednom alebo viacerých regiónoch jedného alebo viacerých členských štátov.
            Cieľom týchto kampaní by malo byť:
            
                        —
                     
                     
                        podpora spotreby ekologických potravín,
                     
                  
                        —
                     
                     
                        prehĺbenie vedomostí spotrebiteľov o označovaní výrobkov vrátane loga Spoločenstva pre ekologické výrobky,
                     
                  
                        —
                     
                     
                        poskytnúť komplexné informácie a zlepšiť vnímanie výhod ekologickej poľnohospodárskej výroby najmä s prihliadnutím na ochranu životného prostredia, blaho zvierat, zachovania charakteru vidieka a rozvoja vidieckych oblastí,
                     
                  
                        —
                     
                     
                        poskytnúť komplexné informácie o obsahu a fungovaní režimu Spoločenstva v oblasti ekologickej poľnohospodárskej výroby,
                     
                  
                        —
                     
                     
                        podporiť jednotlivých výrobcov, spracovateľov a skupiny výrobcov/spracovateľov/maloobchodníkov, ktorí sa ešte nezúčastňujú na ekologickej výrobe, aby sa preorientovali na tento spôsob výroby; podporiť maloobchodníkov, skupiny maloobchodníkov a reštaurácie v predaji ekologických produktov.
                     
                  3.   CIEĽOVÉ SKUPINY
            
                        —
                     
                     
                        spotrebitelia vo všeobecnosti, združenia spotrebiteľov a špeciálne podskupiny spotrebiteľov,
                     
                  
                        —
                     
                     
                        mienkotvorné kruhy,
                     
                  
                        —
                     
                     
                        distributéri (supermarkety, veľkoobchodníci, špecializovaní maloobchodníci, zásobovatelia, jedálne, reštaurácie), spracovatelia potravín,
                     
                  
                        —
                     
                     
                        učitelia a školy.
                     
                  4.   HLAVNÉ POSOLSTVÁ
            
                        —
                     
                     
                        Ekologické výrobky sú prírodné, prispôsobené každodennému modernému životu a chutné; sú výsledkom spôsobov výroby, ktoré zohľadňujú životné prostredie a blaho zvierat; ekologická výroba podporuje rozmanitosť poľnohospodárskej výroby, ako aj zachovanie charakteru vidieka.
                     
                  
                        —
                     
                     
                        Výrobky podliehajú prísnym pravidlám výroby a inšpekcie/kontroly, vrátane možnosti vysledovať pôvod s cieľom zabezpečiť, že výrobky pochádzajú z fariem podliehajúcim inšpekčnému systému ekologickej výroby.
                     
                  
                        —
                     
                     
                        Použitie slov ‚organický’, ‚ekologický’ a ‚biologický’ a ich ekvivalentov v iných jazykoch s ohľadom na potravinárske výrobky je chránené zákonom.
                     
                  
                        —
                     
                     
                        Logo Spoločenstva je symbolom ekologických výrobkov, ktorý je pochopiteľný v celom Spoločenstve a z ktorého vyplýva, že dané výrobky spĺňajú prísne výrobné kritériá Spoločenstva a podrobili sa striktným kontrolám. Informácie o logu Spoločenstva možno doplniť o informácie o logách zavedených v členských štátoch.
                     
                  
                        —
                     
                     
                        Možno zdôrazniť aj ostatné aspekty kvality (bezpečnosť, nutričná hodnota, chuť) príslušných výrobkov.
                     
                  5.   HLAVNÉ INFORMAČNÉ KANÁLY
            
                        —
                     
                     
                        elektronické kanály (internetové stránky),
                     
                  
                        —
                     
                     
                        telefónne informačné linky,
                     
                  
                        —
                     
                     
                        vzťahy s verejnosťou v oblasti médií (špecializovaní novinári, ženská tlač, kulinárska tlač, potravinárske periodiká),
                     
                  
                        —
                     
                     
                        kontakty so spotrebiteľskými združeniami,
                     
                  
                        —
                     
                     
                        informácie na miestach predaja,
                     
                  
                        —
                     
                     
                        akcie na školách,
                     
                  
                        —
                     
                     
                        audiovizuálne masmédiá (napr. konkrétne zamerané televízne reklamy),
                     
                  
                        —
                     
                     
                        písomné informácie (brožúry, letáky atď.),
                     
                  
                        —
                     
                     
                        účasť na veľtrhoch a výstavách,
                     
                  
                        —
                     
                     
                        informačné a školiace semináre/činnosti zamerané na fungovanie režimu Spoločenstva v oblasti ekologických potravín a ekologickej výroby.
                     
                  6.   TRVANIE PROGRAMOV
            12 – 36 mesiacov. Prednosť majú viacročné programy predstavujúce stratégiu a jasne definované ciele pre každú fázu.
            7.   PREDBEŽNÝ ROČNÝ ROZPOČET PRE DANÝ SEKTOR
            3 milióny EUR.“
         
      
      
         (1)  JO L 109 du 6.5.2000, p. 29.
      
         (2)  Ú. v. ES L 30, 31.1.2002, s. 44.
      
         (3)  Ú. v. ES L 10, 12.1.2002, s. 47.
      
         (4)  Ú. v. ES L 161, 16.6.2001, s. 38.